- Sorin Cârţu a lansat o ironie devastatoare pentru Dan Şucu după dezastrul de la Craiova
- Imaginea cu Dan Şucu în timp ce mânca parizer a devenit virală
Sorin Cârţu a lansat o ironie devastatoare pentru Dan Şucu după dezastrul de la Craiova. Fostul preşedinte al Universităţii Craiova l-a ironizat pe Şucu după ce au apărut imagini în care lua masa alături de fani.
Imaginea cu Dan Şucu şi fanii Rapidului în timp ce mâncau parizer în drumul spre Craiova a devenit virală. După rezultatul din derby, Dan Şucu a devenit ţinta ironiilor.
Ironie devastatoare pentru Dan Şucu după dezastrul de la Craiova
"Prezenţa lui Şucu a fost de marketing. A vrut el să încurajeze Rapidul, galeria, să îi legitimeze ca importanţă. O treabă frumoasă ce a făcut, ce pot spune, dar se pare că nu i-a priit parizerul, asta e.
Să mai încerce, să fie consecvent, să fie la meciuri acolo sau poate schimbă, încearcă cu salam, că parizerul e mâncarea săracului", a spus Sorin Cârţu la orangesport.ro.
Dan Şucu şi Cristi Săpunaru, "distruşi" după Universitatea Craiova – Rapid 2-1
Dan Şucu şi Cristi Săpunaru, "distruşi" după Universitatea Craiova – Rapid 2-1. Celor doi nu le-a venit să creadă faptul că echipa lui Bergodi a pierdut partida.
Duelul dintre Universitatea Craiova și Rapid a fost în format LIVE TEXT pe AS.ro. Partida a contat pentru a doua etapă din playoff-ul Ligii 1. După ultima fază a meciului de pe stadionul "Ion Oblemenco", la care giuleștenii nu au reușit să egaleze, camerele s-au îndreptat către Cristi Săpunaru, aflat pe banca de rezerve.
Veteranul din apărarea giuleștenilor a fost surprins în timp ce își punea tricoul pe față, semn că nu îi venea să creadă ce s-a întâmplat în timpul partidei.
De asemenea, Dan Șucu a fost surprins în tribune, fiind și el înmărmurit, având în vedere faptul că echipa sa a făcut un pas greșit în lupta pentru titlu. (VEZI IMAGINI CU DAN ȘUCU ȘI CRISTI SĂPUNARU ÎN GALERIA FOTO DE LA FINALUL ARTICOLULUI).
În cadrul acestei partide, Dan Șucu a fost un adevărat ultras, având în vedere că a stat în tribune, alături de galerie. Acesta a fost surprins și în debutul partidei, atunci când cânta alături de suporterii echipei bucureștene.